Vulcacius Rufinus

Vulcacius Rufinus (natus quando sit, nescimus, mortuus est anno 368) senator ac vir publicus Romanus saeculi quarti fuit.

Familia
Soror eius Galla erat, uxor prima Flavii Iulii Constantii et mater Galli CaesarisAmmianus Marcellinus XIV 11,24. Frater alter Neratius Cerealis vir publicus erat, qui anno 358 consulatum gessit.

Cursus honorum
Fuit Pontifex maximus, consularis Numidiae, comes ordinis primi intra consistorium regnante imperatore Constante I vel Constantio II, a die 5 Aprilis 342 comes per orientem Aegypti et Mesopotamiae per easdem vice sacra iudicans, praefectus praetorio Italiae annis 344 - 347. Annis 347 - 352 praefectus praetorio Illyrici erat. Hoc tempore ab usurpatore Magnentio cum aliis ad imperatorem Constantium II missus  non ut alii captus est, sed in officio manere potuit. Magnentio mortuo praefectus praetorio Galliarum nominatus est, sed post casum Constantii Galli ut propinquus eius exauctoratus estAmmianus Marcellinus XIV 10, 2-4. Annis 365 - 368 praefectus praetorio Italiae, Galliarum Africae erat et magistratu fungens mortuus estop. cit. XXVII 11,1.

Notae

Categoria:Senatores
Categoria:Consulares Numidiae
Categoria:Pontifices Maximi
Categoria:Praefecti Praetorio
Categoria:Gens Vulcacia